கேள்வி: டோலு குனித்தா - குழு நடனம் பற்றி தகவல் சொல்.
பதில்: படிமம்:Mahila_Dollu_Kunita.jpg இது டோலு எனப்படும் ஒரு மத்தளம் போன்ற இசைக்கருவி கொண்டு நிகழ்த்தப்படும் ஒரு குழு நடனமாகும். இதனை பொதுவாக குருபா சமூகத்தைச் சேர்ந்தவர்கள் நிகழ்த்தி வருகின்றனர். இந்த குழுவில் குறைந்தது 10 முதல் 16 நடனக் கலைஞர்கள் இருப்பார்கள், ஒவ்வொருவரும் தாளக் கருவி அணிந்து நடனமாடும்போது வெவ்வேறு தாளங்களை வாசிப்பார்கள். மையத்தில் ஜால்ராக்கள் கொண்டு ஒரு தலைவரால் தாளத் துடிப்பு இயக்கப்படுகிறது. மெதுவான மற்றும் வேகமான தாளங்கள் மாறி மாறி இசைக்கப்படும் பொழுது நடனக்குழு பல்வேறு மாறுபட்ட நடனவடிவத்தை குழுவாக நிகழ்த்துவார்கள். பெரும்பாலும் ஆண்களால் நிகழ்த்தப்பட்டாலும் தற்போது'பெண்களாலும் டோலு குனித்தா நிகழ்த்தப்படுகிறது. இதற்கான ஆடைகள் எளிமையானவை; உடலின் மேல் பகுதி வழக்கமாக வெறுமனே விடப்படும், அதே சமயம் ஒரு கருப்பு தாள் வேட்டி மேல் உடலில் கட்டப்படும். 1987 இல் கே.எஸ் ஹரிதாஸ் பட் தலைமையில் ஒரு குழுவினர் சோவியத் ஒன்றியச் சுற்றுப்பயணம் மேற்கொண்டனர். மாஸ்கோ, சென் பீட்டர்ஸ்பேர்க், வைப்ராக், ஆர்சன்கேல்ச்க், ஸ்கோவ், மர்மேந்ஸ்க், தாஷ்கண்ட் மற்றும் நோவோகிராட் ஆகிய இடங்களில் இவர்கள் இந்த நடனநிகழ்ச்சிகளை நிகழ்த்தினார்கள்.